
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 860 

7 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια από 
τις κατολισθήσεις του χειμώνα 2011 σε περιοχές 

της Περιφερειακής Ενότητας Καρδίτσας. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια από 
το σεισμό της 9ης Αυγούστου 2013 σε περιοχές 
της Περιφερειακής Ενότητας Θεσπρωτίας. 2 


ΑΠΟΦΑΣΕΙ Σ 

Αριθμ. 5428/Π.Ε./Α325 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από τις κα¬ 
τολισθήσεις του χειμώνα 2011 σε περιοχές της Περι¬ 
φερειακής Ενότητας Καρδίτσας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.07.78 
Πράξης Νομοθετικού Περιεχομένου του Προέδρου της Δη¬ 
μοκρατίας «περί αποκαταστάσεως ζημιών εκ των σεισμών 
1978 εις περιοχή Βορείου Ελλάδος κ,λπ. και ρυθμίσεως 
ετέρων συναφών θεμάτων» που κυρώθηκε, τροποποιήθηκε 
και συμπληρώθηκε με το Ν. 867/79 (Φ.Ε.Κ. 24/Α'/07.02.79). 

2. Τ ις διατάξεις του άρθρου 2 της από 26.03.81 πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

3. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α'/30.07.81) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.06.96). 

4. Τις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α') «Περί οργάνων ασκήσε- 


ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/84 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

5. Το Π.Δ. 69/1988 (Φ.Ε.Κ. 28/Α716.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

6. Τις διατάξεις του άρθρου 10 του Ν. 2576/98 (Φ.Ε.Κ. 
25/Α709.02.98) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

7. Την υπ’ αρ. Δ16α/04/773/29.11.90 (Φ.Ε.Κ. 746/Β730.11.90) 
κοινή απόφαση του Υπουργού Προεδρίας και του Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων ή εγγράφων από τον κανόνα των τριών 
υπογραφών». 

8. Την υπ’ αρ. 50148/542/24.06.92 (Φ.Ε.Κ. 420/Β701.07.92) 
κοινή απόφαση των Υπουργών Εθν. Οικονομίας, Οικο¬ 
νομικών και Βιομηχανίας, Ενέργειας και Τεχνολογίας 
και Εμπορίου «Περιστολή δαπανών Δημοσίου Τομέα». 

9. Τις διατάξεις του άρθρου 22 του Ν. 2362/95 (Φ.Ε.Κ. 
247/Α727.11.95) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις». 

10. Τις διατάξεις του Ν. 128/75 (Φ.Ε.Κ. 178/Α728.08.75) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

11. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας Απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται ότι το ύψος της δαπάνης αυτής θα είναι 
της τάξης των € 158.000. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75 (Φ.Ε.Κ. 178/ 
Α728.08.75). Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμ- 
ματικότητας του. Το ύψος της δαπάνης αυτής θα είναι 
της τάξης των € 116.250. 

12. Την παράγραφο 2β του αρ. 107 της Συνθήκης για 
τη λειτουργία της Ευρωπαϊκής Ένωσης (Επίσημη Εφη¬ 
μερίδα της Ευρωπαϊκής Ένωσης Ο 326/26.10.2012), σύμ¬ 
φωνα με την οποία “Συμβιβάζονται με την εσωτερική 

αγορά, οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα. 

13. Τις υπ’ αρ. οικ./3828/ΤΣΕΠ 31.1/08.11.95 (Φ.Ε.Κ. 954/Β/ 
20.11.95) και ΔΟ/114/1/Φ.1331/27.09.02 (Φ.Ε.Κ. 1283/Β/02.10.02) 
αποφάσεις του Υφυπουργού ΠΕ.ΧΩ.Δ.Ε. σχετικά με την 
αναδιοργάνωση της Υ.Α.Σ. 

14. Την παρ. 5 της υπ’ αρ. οικ. 4767/Α312/21.09.05 (Φ.Ε.Κ. 
1403/Β/11.10.05) απόφασης Υπουργού ΠΕ.ΧΩ.Δ.Ε. και την 
υπ’ αρ. οικ. 7235/Α311/16.09.2008 (Φ.Ε.Κ. 1997/Β726.09.2008) 
απόφαση του Υπουργού ΠΕ.ΧΩ.Δ.Ε. σχετικά με την ανα¬ 
διοργάνωση της Υ.Α.Σ. 

15. Το άρθρο 1 του Π.Δ. 85/2012 (Φ.Ε.Κ. 141/Α721.06.12) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ. 118/2013 (Φ.Ε.Κ. 152/Α725.06.13). 

16. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

17. Το Π.Δ. 90/2012 (Φ.Ε.Κ. 144/Α705.07.12) «Διορισμός 
Υπουργού και Υφυπουργών» σχετικά με διορισμό του 
Υπουργού Οικονομικών Ιωάννη Στουρνάρα. 

18. Την υπ’ αρ. 27857/ΔΙΟΕ/547/26.06.13 (Φ.Ε.Κ. 
1653/Β/04.07.13) απόφαση του Πρωθυπουργού και του 
Υπουργού Ανάπτυξης και Ανταγωνιστικότητας «Ανάθεση 
αρμοδιοτήτων στον Υφυπουργό Ανάπτυξης και Αντα¬ 
γωνιστικότητας Παναγιώτη Μηταράκη». 

19. Την υπ’ αρ. οικ. 6772/Β9β/19.12.11 (Φ.Ε.Κ. 3201/Β/30.12.11) 
απόφαση Υφυπουργού Υ.ΜΕ.ΔΙ. «Τιμολόγιο υπολογισμού 
της δαπάνης των εργασιών επισκευής για την αποκα¬ 
τάσταση των ζημιών σε κτίρια που έχουν πληγεί από 
φυσικές καταστροφές (σεισμό, πυρκαγιά, πλημμύρα, 
κατολίσθηση) και της αντίστοιχης Στεγαστικής Συν¬ 
δρομής». 

20. Τις αυτοψίες που διενήργησαν μηχανικοί της Υ.Α.Σ. 
στις πληγείσες περιοχές. 

21. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους των πληγεισών 
περιοχών της Περιφερειακής Ενότητας Καρδίτσας από 
τις κατολισθήσεις του χειμώνα του 2011, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1 Την επέκταση κατ’ ανάλογο εφαρμογή των διατά¬ 
ξεων της από 28.07.1978 Πράξεως Νομοθετικού Περιε¬ 
χομένου «Περί αποκαταστάσεως ζημιών εκ σεισμών 1978 
εις περιοχή Βορ. Ελλάδος κ,λπ.», η οποία κυρώθηκε, τρο¬ 
ποποιήθηκε και συμπληρώθηκε με τους Ν. 867/79 (Φ.Ε.Κ. 
24/Α707.02.79), 1048/80 (Φ.Ε.Κ. 101 Α'), 1133/81 (Φ.Ε.Κ. 54 
Α') και 1190/81 (Φ.Ε.Κ. 203/Α730.07.81), όπως ορίζεται στο 
άρθρο 10 του Ν. 2576/98 (Φ.Ε.Κ. 25/Α/09.02.98) καθώς 
και των σχετικών κανονιστικών πράξεων που ισχύουν 
σήμερα για την αποκατάσταση των ζημιών των κτιρίων 
γενικά, τις οποίες προκάλεσαν οι κατολισθήσεις του 
χειμώνα του 2011 στις Τ.Κ. Ανθοχωρίου και Οξυάς της 
Δ.Ε. Μουζακίου του Δήμου Μουζακίου της Περιφερεια¬ 
κής Ενότητας Καρδίτσας. 

1.2 Αρμόδια Υπηρεσία για το έργο της αποκατάστα¬ 
σης των ζημιών σε κτίρια, από τις κατολισθήσεις του 
χειμώνα του 2011, που έπληξαν τις προαναφερόμενες 
περιοχές της Περιφερειακής Ενότητας Καρδίτσας και 
ενόψει της αναδιοργάνωσης υπηρεσιών, ορίζεται η Υπη¬ 
ρεσία Αποκατάστασης Σεισμοπλήκτων (Υ.Α.Σ.). 

2. ΠΡΟΘΕΣΜΙΕΣ 

α. Ορίζεται προθεσμία ενός (1) έτους, από τη δημοσί¬ 
ευση σε Φ.Ε.Κ. της παρούσας Απόφασης για την υπο¬ 


βολή, από τους ενδιαφερομένους, αίτησης στην αρμό¬ 
δια Υπηρεσία για τη διενέργεια αυτοψίας στο πληγέν 
κτίσμα και την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδι¬ 
οκτησίας, τοπογραφικό σκαρίφημα και φωτογραφίες 
του πληγέντος κτίσματος. 

β. Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το 
κτίσμα τους είναι κατεδαφιστέο ή δομημένο από ευτελή 
υλικά, οι ενδιαφερόμενοι που επιθυμούν να το ανακα¬ 
τασκευάσουν ή να προβούν σε αυτοστέγαση σε θέση 
εκτός των ορίων της οριοθετημένης με την παρούσα 
απόφαση περιοχής, και εντός της Περιφερειακής Ενό¬ 
τητας, μπορούν να υποβάλουν αιτήσεις για χορήγηση 
Στεγαστικής Συνδρομής (Σ.Σ.) (Άτοκο δάνειο και Δωρεάν 
Κρατική Αρωγή) με τα απαραίτητα δικαιολογητικά στην 
αρμόδια Υπηρεσία εντός των προθεσμιών που ορίζονται 
στις κείμενες διατάξεις. 

γ. Προκειμένου να χορηγηθεί Σ.Σ. για επισκευή ή ανα- 
κατασκευή στην ίδια θέση απαιτείται ακριβής οριοθέ- 
τηση της κατολισθαίνουσας περιοχής κατόπιν Γεωτε- 
χνικής Μελέτης εγκεκριμένης από τον αρμόδιο φορέα. 

ί. Σε περίπτωση που από τη Γεωτεχνική Μελέτη, προ¬ 
κύπτει μεταφορά του οικισμού σε άλλη κατάλληλη θέση 
απαιτείται η έκδοση Κοινής Υπουργικής Απόφασης με¬ 
ταφοράς οικισμού λόγω κατολισθητικών φαινομένων, με 
μέριμνα της οικείας Περιφερειακής Ενότητας. Θα ορίζε¬ 
ται προθεσμία ενός (1) έτους, από την έκδοση της Κ.Υ.Α., 
για την υποβολή αιτήσεων από τους ενδιαφερομένους, 
οι οποίοι δεν είχαν υποβάλει αίτηση εντός της προ¬ 
θεσμίας της παρ. 2α, για έλεγχο των κτισμάτων τους. 

ϋ. Σε περίπτωση που από τη Γ εωτεχνική Μελέτη προ¬ 
κύπτει ακαταλληλότητα προς δόμηση ορισμένων τμη¬ 
μάτων του οικισμού, απαιτείται η έκδοση Απόφασης 
Υπουργού Περιβάλλοντος, Ενέργειας και Κλιματικής 
Αλλαγής, με την οποία θα χαρακτηρίζονται και θα 
οριοθετούνται οι ακατάλληλες προς δόμηση περιοχές. 
Θα ορίζεται επίσης προθεσμία ενός (1) έτους, από την 
έκδοση της ως άνω Υπουργικής Απόφασης, για την υπο¬ 
βολή αιτήσεων από τους ενδιαφερομένους, οι οποίοι δεν 
είχαν υποβάλλει αίτηση εντός της προθεσμίας της παρ. 
2α, για έλεγχο των κτισμάτων τους, τα οποία βρίσκονται 
εντός της οριοθετημένης ακατάλληλης προς δόμηση 
περιοχής, προκειμένου να τους χορηγηθεί Σ.Σ. για ανα- 
κατασκευή ή αυτοστέγαση σε άλλη κατάλληλη θέση. 

μι. Σε περίπτωση που από τη Γεωτεχνική Μελέτη δεν 
προκύπτει ανάγκη για μεταφορά του οικισμού αλλά 
προτείνονται συγκεκριμένα έργα για την αντιμετώπιση 
του φαινομένου της κατολίσθησης, ορίζεται προθεσμία 
ενός (1) έτους από την έγγραφη γνωστοποίηση στην 
Υ.Α.Σ. της οικείας Περιφερειακής Ενότητας (για την ολο¬ 
κλήρωση των αναγκαίων έργων, τα οποία θα εκτελε- 
στούν με ευθύνη της), για την υποβολή αιτήσεων από 
τους ενδιαφερομένους, οι οποίοι δεν είχαν υποβάλει 
αίτηση εντός της προθεσμίας της παρ. 2α, για έλεγχο 
των κτισμάτων τους προκειμένου να τους χορηγηθεί 
Σ.Σ. για επισκευή ή ανακατασκευή ή αυτοστέγαση. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Στις περιοχές που οριοθετούνται με την παρού¬ 
σα Απόφαση χορηγείται από την Αρμόδια Υπηρεσία 
Στεγαστική Συνδρομή (Σ.Σ.) για την επισκευή ή την 
ανακατασκευή των κτιρίων που έχουν υποστεί βλάβες 
από τις κατολισθήσεις του χειμώνα του 2011 στις προ- 

αναφερόμενες περιοχές της Περιφερειακής Ενότητας 
Καρδίτσας. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από 40% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 60% Άτοκο Δάνειο (Α.Δ.) που χορηγείται από τα 
Πιστωτικά Ιδρύματα. 

Σε περίπτωση που στον ίδιο ιδιοκτήτη ανήκαν την 
ημέρα της κατολίσθησης, περισσότερες της μίας ανε¬ 
ξάρτητες ιδιοκτησίες, Α.Δ. δικαιούται για κάθε μία από 
αυτές, ενώ Δ.Κ.Α. μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωσή του. Για τις πέραν 
της μίας ιδιοκτησίες το σύνολο της Σ.Σ. χορηγείται εξ 
ολοκλήρου υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από ΠιστωτικόΊδρυμα ή ο ίδιος δεν επιθυμεί τη 
λήψη του δύναται να λάβει μόνο τη Δωρεάν Κρατική 
Αρωγή από την αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα της κατολίσθη¬ 
σης ήταν εγκαταλειμμένα κατά την κρίση της Αρμόδι¬ 
ας Υπηρεσίας. Εγκαταλειμμένο κτίσμα, είναι το κτίσμα 
το οποίο παρουσιάζει εμφανή στοιχεία εγκατάλειψης 
όπως απουσία σύνδεσης με το δίκτυο της Δ.Ε.Η., κα¬ 
τεστραμμένα εξωτερικά κουφώματα και βλάβες στα 
δομικά στοιχεία (στέγη, τοίχους, πατώματα) που εμφα- 
νώς προϋπήρχαν της κατολίσθησης και οφείλονται σε 
απόλυτη εγκατάλειψη, απουσία μέριμνας και φροντίδας 
από τους ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από την κατολίσθηση, καθώς και δήλωση 
στοιχείων ακινήτων (Ε1) και (Ε2), στην οποία να περι¬ 
λαμβάνεται το πληγέν ακίνητο, για χρονικό διάστημα 
πριν από την κατολίσθηση. 

β) σε κτίσματα πρόχειρης κατασκευής (π.χ. κτίσματα 
από φύλλα λαμαρίνας, φύλλα μοριοσανίδας, κ.λπ.). 

3.3 Με αποφάσεις του Υπουργού Υ.ΜΕ.ΔΙ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Ολοσχερώς κατεστραμμένα - Κατεδαφιστέα 

β) Δομημένα από Ευτελή Υλικά (Ε.Υ.) (ωμοπλίνθους 
ή μη διαμορφωμένους λίθους μικρής διατομής με συν¬ 
δετικό υλικό αργιλώδες) τα οποία δεν έχουν χαρακτη- 
ρισθεί ολοσχερώς κατεστραμμένα - κατεδαφιστέα αλλά 
οι ζημιές που προκλήθηκαν από την κατολίσθηση δεν 
επιδέχονται, σύμφωνα με την κρίση της Αρμόδιας Υπη¬ 
ρεσίας, ουσιαστική αποκατάσταση, δηλαδή επισκευή 
που να εξασφαλίζει την αναγκαία αντισεισμική αντοχή 
τους. 


γ) Υπέρμετρης δαπάνης επισκευής (ασύμφορα), 
δ) Κτίρια που υπέστησαν ολοσχερή κατάρρευση από 
την κατολίσθηση ή κατεδαφίστηκαν αμέσως μετά από 
αυτήν με εντολή Δημόσιας ή Δημοτικής Αρχής για λό¬ 
γους δημόσιας ασφάλειας, χωρίς να έχουν εκδοθεί, από 
την Αρμόδια Υπηρεσία, Πρωτόκολλα Αυτοψίας Επικιν¬ 
δύνων Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παρ. 2 «ΠΡΟΘΕΣΜΙΕΣ» της παρούσας) αίτηση στην 
Αρμόδια Υπηρεσία για το συγκεκριμένο κτίσμα. 

ϋ. Υπάρχουν παραστατικά στοιχεία διαπίστωσης της 
ύπαρξης του κτίσματος (π.χ. φωτογραφίες, αεροφω¬ 
τογραφίες), διαπίστωσης του εμβαδού και της χρήσης 
του (π.χ. οικοδομική άδεια, συμβόλαια, αποδείξεις Δ.Ε.Η.). 

ΙίΙ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε2, κ.λπ.). 

ιν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά την κατολίσθηση ή 
προσκομίζεται Βεβαίωση ότι το κτίριο κατέρρευσε από 
την κατολίσθηση. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Γ ια ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 600 ανά τ.μ. και με 
ανώτατο όριο επιφάνειας τα 120 τ.μ., ανά χωριστή ιδι¬ 
οκτησία. 

β) Για βοηθητικούς χώρους κατοικίας (π.χ. χώροι υγι¬ 
εινής, μαγειρεία, αποθήκες τροφίμων κ.λπ.) που βρίσκο¬ 
νται στο ίδιο οικόπεδο, εκτός του περιγράμματος του 
κυρίως κτίσματος και συμπληρώνουν τη λειτουργικό¬ 
τητα της κατοικίας, το ποσό της Σ.Σ. που χορηγείται, 
καθορίζεται σε € 600 ανά τ.μ.. Το σύνολο της επιφά¬ 
νειας (επιφάνεια κατοικίας και βοηθητικών χώρων) για 
το οποίο χορηγείται Σ.Σ. δεν μπορεί να υπερβαίνει τα 
120 τ.μ. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ. 

Γ ια κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Γ ια ανακατασκευή κτιρίων: 
α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 300 ανά τ.μ. εκτός από τις 
κτηνοτροφικές μονάδες, ή αγροτικές αποθήκες που το 
ποσό καθορίζεται σε € 150 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 300 ανά τ.μ. 

Στις παραπάνω περιπτώσεις α) και β) η επιφάνεια των 
κτιρίων θα διαιρείται σε τμήματα των 150 τ.μ. και θα 
χορηγείται Σ.Σ. μόνο για τα 120 τ.μ. του κάθε τμήμα- 

τος χωριστά. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του 
και μέχρι 120 τ.μ. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 60% από Α.Δ. και κατά 40% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Για υπόγειους χώρους, όπως αυτοί ορίζονται από 
το Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα- 
σκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα 
οικοδομών π.χ. απολήξεις κλιμακοστασίων, ανελκυστή¬ 
ρων κ.λπ. χορηγείται Σ.Σ. που αντιστοιχεί στο 50% της 
εκάστοτε ισχύουσας τιμής μονάδας για τη χρηματοδό¬ 
τηση της ανακατασκευαζόμενης επιφάνειας. 

4.7 Για αποθήκες οποιοσδήποτε χρήσης καθώς και 
στάβλους, αγροτικά κτίσματα, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο, 
αγροικίες εποχιακής χρήσης καθώς και για βοηθητι¬ 
κούς χώρους της παρ. 4.3β που βρίσκονται σε άλλο 
οικόπεδο από το κυρίως κτίσμα, η Σ.Σ. που χορηγείται 
καθορίζεται σε € 150 ανά τ.μ. και με ανώτατο όριο επι¬ 
φάνειας τα 120 τ.μ. 

4.8 Γ ια Ιερούς Ναούς, η Σ.Σ. που χορηγείται καθορίζε¬ 
ται σε € 500 ανά τ.μ. επί του συνόλου της επιφάνειας 
του πληγέντος κτίσματος. 

4.9 Γ ια κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας ανακατασκευής και με τους 
περιορισμούς που προσδιορίζονται ανάλογα με την κα¬ 
τηγορία χρήσης. 

4.10 Για διατηρητέα κτίρια, που έχει χαρακτηριστεί 
διατηρητέα μόνο η όψη (όπως αναφέρεται στο Φ.Ε.Κ. δη¬ 
μοσίευσης της Απόφασης Χαρακτηρισμού) και κρίνονται 
κατεδαφιστέα, χορηγείται Σ.Σ. ανακατασκευής της όψης 
με χρήση του τιμολογίου επισκευής της Υπηρεσίας για 
διατηρητέα κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους. Γ ια να ισχύσουν τα παραπάνω θα πρέπει 
τα κτίρια να ήταν ήδη χαρακτηρισμένα διατηρητέα από 
το Υ.ΠΕ.Κ.Α. ή το πρώην Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της κατολίσθησης. 
Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την κατολίσθηση και 
όχι από εγκατάλειψη. 

• Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίσμα εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατεδα- 
φιστέου κτίσματος με βάση του οποίου υπολογίστηκε 
η Σ.Σ. Στην περίπτωση που το ανακατασκευαζόμενο 
κτίσμα έχει εμβαδόν μικρότερο του 75% του εμβαδού 
του κατεδαφιστέου κτίσματος, η Σ.Σ. θα υπολογίζεται 
αναλογικά. 

• Κτίρια που δεν παρουσιάζουν βλάβες, αλλά βρίσκο¬ 
νται εντός των ορίων της κατολισθαίνουσας περιοχής, 


όπως αυτή έχει καθοριστεί με σχετική Κοινή Υπουργική 
Απόφαση και έχει εγκριθεί η μεταφορά τους σε άλλη 
κατάλληλη θέση, σύμφωνα με την παράγραφο 2γί του 
κεφαλαίου 2 «ΠΡΟΘΕΣΜΙΕΣ». 

• Κτίρια που δεν παρουσιάζουν βλάβες, αλλά βρίσκο¬ 
νται σε περιοχή ακατάλληλη προς δόμηση, όπως αυτή 
έχει καθοριστεί με Απόφαση Υπουργού Περιβάλλοντος, 
Ενέργειας και Κλιματικής Αλλαγής, σύμφωνα με την 
παράγραφο 2γϋ του κεφαλαίου 2 «ΠΡΟΘΕΣΜΙΕΣ». 

5. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμο¬ 
ποιηθεί για αυτοστέγαση (αγορά έτοιμου ή υπό ανέ¬ 
γερση κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας που βρίσκεται το πληγέν κτίσμα, 
να είναι νομίμως υφιστάμενο και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων και εγγονών. 

Το κτίσμα που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτίσματος, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτίσματος που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

6. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η' 
ΑΥΤΟΣΤΕΓΑΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(40% Δ.Κ.Α. και 60% Α.Δ.) και χορηγείται μετά την έκ¬ 
δοση της Αδειας Δόμησης και την Έγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χο¬ 
ρηγείται με την περαίωση του νέου κτίσματος η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

• Στις περιπτώσεις που ο δικαιούχος δεν επιθυμεί τη 
λήψη δανείου θα χορηγείται μόνο η Δ.Κ.Α. όπως στην 
παράγραφο 6α. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13151 


Η πρώτη δόση είναι το 50% της Δ.Κ.Α. και χορηγείται 
μετά την έκδοση της Αδειας Δόμησης και την'Εγκριση 
χορήγησης Στεγαστικής Συνδρομής για την ανακατα- 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίσμα υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

• Σε όλες τις περιπτώσεις ανακατασκευής ή αυτοστέ¬ 
γασης απαιτείται η κατεδάφιση του πληγέντος κτίσμα- 
τος με μέριμνα του ιδιοκτήτη, σύμφωνα με την Απόφαση 
καθορισμού προθεσμιών και διαδικασιών χορήγησης Σ.Σ. 
του Υπουργού Υ.ΜΕ.ΔΙ. 

• Στις περιπτώσεις που από τη Γεωτεχνική Μελέτη 
προκύπτει ανάγκη μεταφοράς του οικισμού ή χαρα- 
κτηρισθούν τμήματα του οικισμού ακατάλληλα προς 
δόμηση, οι ιδιοκτήτες των κτισμάτων που βρίσκονται 
εντός των μεταφερομένων ή ακατάλληλων προς δόμηση 
περιοχών, εάν δεν τους παραχωρηθεί οικόπεδο, δικαι¬ 
ούνται πρόσθετη Σ.Σ. που ανέρχεται στο 20% αυτής 
που ορίζεται με την παρούσα Απόφαση. Την πρόσθετη 
αυτή Σ.Σ. δικαιούνται επίσης και όσοι έχουν λάβει μέρος 
ή όλο το ποσό της Σ.Σ. για την ανέγερση κτίσματος 
σε άλλη θέση ή για αυτοστέγαση, πριν τη δημοσίευση 
των σχετικών Αποφάσεων για την ακριβή οριοθέτηση 
και το χαρακτηρισμό του οικισμού, και το πληγέν κτί¬ 
σμα βρίσκεται στη μεταφερόμενη ή ακατάλληλη προς 
δόμηση περιοχή. 

• Στην περίπτωση αυτοστέγασης, η προσαυξημένη 
Σ.Σ. (αρχική Σ.Σ. + προσαύξηση 20%) δεν μπορεί να 
υπερβαίνει το ποσό αγοράς που αναφέρεται στο συμ¬ 
βόλαιο. 

• Στις περιπτώσεις που έχει χορηγηθεί η πρώτη δόση 
της Σ.Σ. το ποσό της προσαύξησης δίνεται με τη δεύ¬ 
τερη δόση. Αν έχει χορηγηθεί το σύνολο της Σ.Σ. το 
ποσό της προσαύξησης δίνεται εφάπαξ, μετά από αίτη¬ 
ση του ιδιοκτήτη στην αρμόδια Υπηρεσία. 

7. ΕΠΙΣΚΕΥΕΣ ΚΤΙΡΙΩΝ 

7.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών 
χώρων η Σ.Σ επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσεως 
της Κοινής Υπουργικής Απόφασης Οριοθέτησης της 
πληγείσας περιοχής από την κατολίσθηση. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοι¬ 
κιαστή για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

7.2 Για την επισκευή όλων των κτισμάτων, η Σ.Σ. υπο¬ 
λογίζεται ανάλογα με τις ζημιές που παρουσιάζει το κτί¬ 
ριο και σύμφωνα με το εγκεκριμένο Τιμολόγιο Επισκευ¬ 


ών της Υπηρεσίας (η με αρ. πρωτ. οικ. 6772/Β9β/19.12.11 
(Φ.Ε.Κ. 3201/Β/30.12.11) Απόφαση Υφυπουργού Υ.ΜΕ.ΔΙ.) 
Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την κατολίσθηση και 
όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 
ντα στοιχεία, καθορίζεται σε € 350 ανά τ.μ. και μέχρι 
συνολικού εμβαδού 120 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 150 ανά τ.μ. και μέχρι συνολικού εμ¬ 
βαδού 120 τ.μ. ανά ανεξάρτητη ιδιοκτησία. 

• Στις περιπτώσεις κτιρίων με χρήση εκτός κατοικίας 
και επιφάνεια μεγαλύτερη των 150 τ.μ, η συνολική επι¬ 
φάνεια θα διαιρείται σε τμήματα των 150 τ.μ. και κάθε 
επιφάνεια των 150 τ.μ. θεωρείται ανεξάρτητη ιδιοκτη¬ 
σία. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 
για τα υπόλοιπα τετραγωνικά χορηγείται Α.Δ.. Η Δ.Κ.Α. 
θα αποτελεί το 40% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ. 

7.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτίσματος, για ανακα¬ 
τασκευή ή αυτοστέγαση, με τους περιορισμούς που 
τίθενται στα προηγούμενα, εφόσον κατεδαφίσουν το 
κτίριο με δικές τους δαπάνες. 

8. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΣΜΑ- 
ΤΩΝ 

α) Το ποσό της Σ.Σ. (40% Δ.Κ.Α. και 60% Α.Δ.) για 
επισκευή, χορηγείται σε δύο ισόποσες δόσεις, η πρώ¬ 
τη θα καταβάλλεται με την έκδοση Αδειας Επισκευής 
και η δεύτερη με την ολοκλήρωση των εργασιών που 
καλύπτουν το 80% του εγκεκριμένου ποσού της Σ.Σ., 
εκτός από τις περιπτώσεις που το εγκεκριμένο ποσό 
είναι μέχρι € 5.000, οπότε θα χορηγείται εφάπαξ. 

• Στις περιπτώσεις που ο δικαιούχος δεν επιθυμεί 
τη λήψη δανείου θα χορηγείται μόνο η Δ.Κ.Α. σε δύο 
ισόποσες δόσεις σύμφωνα με τα προαναφερόμενα. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 70% της Δ.Κ.Α. και χορηγείται 
με την έκδοση Άδειας Επισκευής και η δεύτερη δόση 
είναι το 30% της Δ.Κ.Α. και χορηγείται με την ολο¬ 
κλήρωση των εργασιών που καλύπτουν το 80% του 
εγκεκριμένου ποσού της Σ.Σ. 

9. ΝΕΟΙ ΚΤΗΤΟΡΕΣ 

9.1 Είναι δυνατή η χορήγηση Σ.Σ. για την ανακατα¬ 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με διαδοχική γονική παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 

είτε από τον αρχικό ιδιοκτήτη της κατοικίας, είτε από 
το νέο κτήτορα. 

9.2 Ειδικότερα για κτίρια επαγγελματικής χρήσης είναι 
δυνατή η χορήγηση Σ.Σ. και σε νέους κτήτορες των 
κτιρίων που απέκτησαν την ψιλή ή πλήρη κυριότητα 
του βλαβέντος ακινήτου, με αγορά από τον αρχικό ιδι¬ 
οκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την Απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.ΔΙ. 

10. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.ΔΙ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ' όσον τα κτίσματα που ανακατασκευά¬ 
ζονται (στο ίδιο οικόπεδο με το αρχικό κτίσμα) ή επι¬ 
σκευάζονται, ευρίσκονται σε δυσπρόσιτες περιοχές, εξ’ 
αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

11. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

12. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προ- 
σαύξηση για προμήθεια κτλ, επιδοτούμενο κατά 100% 
από το λογαριασμό του Ν. 128/75 (Φ.Ε.Κ. 178/Α728.08.75). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

13. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από την κατολίσθηση και στις περι¬ 


πτώσεις που υπάρχει αδυναμία προσφοράς ακινήτου για 
εγγραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γε¬ 
νικώς ισχύουσες διατάξεις. 

14. ΚΥΡΩΣΕΙΣ 

14.1 Με ειδικό όρο των οικείων δανειστικών συμβάσε¬ 
ων, θα καθορίζεται ρητά ότι, σε περίπτωση υποβολής 
από τους δικαιούχους δανείων ή νέους κτήτορες, ανα¬ 
κριβών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπονται 
στην παρούσα Απόφαση και γενικά στις διατάξεις που 
αφορούν στην αποκατάσταση των πληγέντων κτιρίων, 
θα υπόκεινται πέρα από τις νόμιμες κυρώσεις και στις 
ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

14.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρούσα 
Απόφαση και γενικά στις διατάξεις που αφορούν στην 
αποκατάσταση των πληγέντων κτιρίων, θα επιστρέφε- 
ται εντόκως με επιτόκιο υπερημερίας το κοινώς ισχύον 
για κάθε περίπτωση υπερημερίας. 

15. ΚΑΛΥΨΗ ΔΑΠΑΝΗΣ 

Από τις διατάξεις της Απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συνο¬ 
λικού ύψους € 158.000 που θα καλυφθούν από το Πρό¬ 
γραμμα Δημοσίων Επενδύσεων της ΣΑΕ 069. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/75 (Φ.Ε.Κ. 
178/Α728.08.75), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητας του. Το ύψος της δαπά¬ 
νης αυτής είναι της τάξης των € 116.250. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2014 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 


ΥΦΥΠ. ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 


ΠΑΝΑΓΙΩΤΗΣ ΜΗΤΑΡΑΚΗΣ ΜΙΧΑΗΛ ΧΡΥΣΟΧΟΙΔΗΣ 

Αριθμ. οίκ. 3291/Α325 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από το σει¬ 
σμό της 9ης Αυγούστου 2013 σε περιοχές της Περι¬ 
φερειακής Ενότητας Θεσπρωτίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν. 128/75 (Φ.Ε.Κ. 178/Α'/28.08.75) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

2. Τις διατάξεις του άρθρου 2, παρ. 2 της από 28.07.78 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

3. Τις διατάξεις του άρθρου 2 της από 26.03.81 Πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

4. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α730.07.81) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.06.96). 

5. Τ ις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α’) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/84 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

6. Τις διατάξεις του άρθρου 22 του Ν. 2362/95 (Φ.Ε.Κ. 
247/Α727.11.95) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις». 

7. Το Π.Δ. 69/1988 (Φ.Ε.Κ. 28/Α716.02.88) «Οργανισμός Γε¬ 
νικής Γραμματείας ΔημοσίωνΈργων», όπως ισχύει σήμερα. 

8. Το άρθρο 1 του Π.Δ. 85/2012 (Φ.Ε.Κ. 141/Α721.06.12) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ. 118/2013 (Φ.Ε.Κ. 152/Α725.06.13). 

9. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας Απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται ότι το ύψος της δαπάνης αυτής θα είναι 
της τάξης των € 105.000. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75 (Φ.Ε.Κ. 178/ 
Α728.08.75). Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμ- 
ματικότητάς του. Το ύψος της δαπάνης αυτής θα είναι 
της τάξης των € 75.000. 


10. Το Π.Δ. 90/2012 (Φ.Ε.Κ. 144/Α705.07.12) «Διορισμός 
Υπουργού και Υφυπουργών» σχετικά με διορισμό του 
Υπουργού Οικονομικών Ιωάννη Στουρνάρα. 

11. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

12. Την υπ’ αρ. Δ16α/04/773/29.11.90 (Φ.Ε.Κ. 746/Β7 
30.11.90) κοινή απόφαση Υπουργού Προεδρίας Κυβερ- 
νήσεως και Αν. Υπουργού ΠΕ.ΧΩ.Δ.Ε., «Εξαίρεση διοικη¬ 
τικών πράξεων ή εγγράφων από τον κανόνα των τριών 
υπογραφών». 

13. Την υπ’ αρ. 50148/542/24.06.92 (Φ.Ε.Κ. 420/Β701.07.92) 
κοινή απόφαση των Υπουργών Εθν. Οικονομίας, Οικο¬ 
νομικών και Βιομηχανίας, Ενέργειας και Τεχνολογίας 
και Εμπορίου «Περιστολή δαπανών Δημοσίου Τομέα». 

14. Τις υπ’ αρ. οικ. 3828/ΤΣΕΠ 31.1/08.11.95 (Φ.Ε.Κ. 954/Β/ 
20.11.95) και ΔΟ/114/1/Φ.1331/27.09.02 (Φ.Ε.Κ. 1283/Β/02.10.02) 
αποφάσεις του Υφυπουργού ΠΕ.ΧΩ.Δ.Ε. σχετικά με την 
αναδιοργάνωση της Υ.Α.Σ. 

15. Την παρ. 5 της υπ’ αρ. οικ. 4767/Α312/21.09.05 (Φ.Ε.Κ. 
1403/Β/11.10.05) απόφασης Υπουργού ΠΕ.ΧΩ.Δ.Ε. και την 
υπ’ αρ. οικ. 7235/Α311/16.09.2008 (Φ.Ε.Κ. 1997/Β726.09.2008) 
απόφαση του Υπουργού ΠΕ.ΧΩ.Δ.Ε. σχετικά με την ανα¬ 
διοργάνωση της Υ.Α.Σ. 

16. Την παράγραφο 2β του αρ. 107 της Συνθήκης για 
τη λειτουργία της Ευρωπαϊκής Ένωσης (Επίσημη Εφη¬ 
μερίδα της Ευρωπαϊκής Ένωσης Θ 326/26.10.2012), σύμ¬ 
φωνα με την οποία “Συμβιβάζονται με την εσωτερική 
αγορά, οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα”. 

17. Την υπ’ αρ. οικ. 6772/Β9β/19.12.11 (Φ.Ε.Κ. 3201/Β/30.12.11) 
απόφαση Υφυπουργού Υ.ΜΕ.ΔΙ. «Τιμολόγιο υπολογισμού 
της δαπάνης των εργασιών επισκευής για την αποκα¬ 
τάσταση των ζημιών σε κτίρια που έχουν πληγεί από 
φυσικές καταστροφές (σεισμό, πυρκαγιά, πλημμύρα, 
κατολίσθηση) και της αντίστοιχης Στεγαστικής Συν¬ 
δρομής». 

18. Την υπ’ αρ. 27857/ΔΙΟΕ/547/26.06.13 (Φ.Ε.Κ. 1653/Β/ 
04.07.13) απόφαση του Πρωθυπουργού και του Υπουρ¬ 
γού Ανάπτυξης και Ανταγωνιστικότητας «Ανάθεση αρ¬ 
μοδιοτήτων στον Υφυπουργό Ανάπτυξης και Ανταγω¬ 
νιστικότητας Παναγιώτη Μηταράκη». 

19. Το υπ’ αρ. 23592/21.08.13 έγγραφο του Δήμου Ηγου¬ 
μενίτσας. 

20. Τις αυτοψίες που διενήργησαν οι μηχανικοί της 
Υ.Α.Σ. στις πληγείσες περιοχές του Δήμου Ηγουμενί¬ 
τσας. 

21. Τ ις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των πληγεισών 
περιοχών της Περιφερειακής Ενότητας Θεσπρωτίας 
από το σεισμό της 9ης Αυγούστου 2013, αποφασίζουμε: 

1. ΟΡΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1 Την εφαρμογή αναλόγως τόσο των διατάξεων της 
από 28.07.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ.», η οποία κυρώθηκε, τροπο¬ 
ποιήθηκε και συμπληρώθηκε με τους Ν. 867/79 (Φ.Ε.Κ. 
24/Α707.02.79), 1048/80 (Φ.Ε.Κ. 101 Α'), 1133/81 (Φ.Ε.Κ. 54 
Α') και 1190/81 (Φ.Ε.Κ. 203/Α730.07.81), όσο και των σχε¬ 
τικών κανονιστικών πράξεων που ισχύουν σήμερα για 
την αποκατάσταση των ζημιών των κτιρίων γενικά, και 
για την αποκατάσταση των ζημιών που προκλήθηκαν 
στα κτίρια από το σεισμό της 9ης Αυγούστου 2013 στα 

διοικητικά όρια των Τ.Κ. Μαργαριτίου και Σπαθαραίων 
της Δ.Ε. Μαργαριτίου του Δήμου Ηγουμενίτσας της Π.Ε. 
Θεσπρωτίας. 

1.2 Αρμόδια Υπηρεσία για το έργο της αποκατάστασης 
των ζημιών σε κτίρια, από το σεισμό της 9ης Αύγου¬ 
στου 2013, που έπληξε τις προαναφερόμενες περιοχές 
της Περιφερειακής Ενότητας Θεσπρωτίας και ενόψει 
της αναδιοργάνωσης υπηρεσιών, ορίζεται η Υπηρεσία 
Αποκατάστασης Σεισμοπλήκτων (Υ.Α.Σ.). 

2. ΠΡΟΘΕΣΜΙΕΣ 

I. Ορίζεται προθεσμία ενός (1) έτους, από τη δημοσί¬ 
ευση σε Φ.Ε.Κ. της παρούσας Απόφασης για την υποβο¬ 
λή, από τους ενδιαφερομένους, αίτησης στην Αρμόδια 
Υπηρεσία: 

α) για τη διενέργεια αυτοψίας στο πληγέν κτίσμα και 
την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδιο¬ 
κτησίας, οδοιπορικό σκαρίφημα και φωτογραφίες του 
πληγέντος κτίσματος. 

β) για τη χορήγηση Σ.Σ. για την επισκευή του κτίσμα¬ 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η ταυ¬ 
τόχρονη υποβολή πλήρους φακέλου μελέτης επισκευής 
προκειμένου να εκδοθεί Άδεια Επισκευής. 

Οι αιτήσεις αυτές θα συνοδεύονται από τα απαιτού- 
μενα δικαιολογητικά, που καθορίζονται σε Απόφαση 
Υπουργού Υ.ΜΕ.ΔΙ.. 

II. Για τη χορήγηση Σ.Σ. για την ανακατασκευή κτιρίου 
στην περίπτωση που μετά τον επανέλεγχο (δευτερο¬ 
βάθμιο έλεγχο) του κτιρίου έχει εκδοθεί Πρωτόκολ¬ 
λο Αυτοψίας Επικίνδυνα Ετοιμόρροπου Κτίσματος, ο 
ενδιαφερόμενος πρέπει να υποβάλλει αίτηση για τον 
καθορισμό της Σ.Σ. που δικαιούται, εντός έξι (6) μηνών 
από την παραλαβή του Πρωτοκόλλου. Οι αιτήσεις αυτές 
θα συνοδεύονται από τα απαιτούμενα δικαιολογητικά, 
που καθορίζονται σε Απόφαση Υπουργού Υ.ΜΕ.ΔΙ. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Στις περιοχές που οριοθετούνται με την παρούσα 
απόφαση χορηγείται από την Αρμόδια Υπηρεσία Στε- 
γαστική Συνδρομή (Σ.Σ.) για την επισκευή ή την ανακα¬ 
τασκευή των κτιρίων που έχουν υποστεί βλάβες από το 
σεισμό στις 9 Αυγούστου 2013 στις προαναφερόμενες 
περιοχές της Περιφερειακής Ενότητας Θεσπρωτίας. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από 40% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 60% Άτοκο Δάνειο (Α.Δ.) που χορηγείται από τα 
Πιστωτικά Ιδρύματα. 

Σε περίπτωση που στον ίδιο ιδιοκτήτη ανήκαν την 
ημέρα του σεισμού, περισσότερες της μίας ανεξάρτητες 
ιδιοκτησίες, Α.Δ. δικαιούται για κάθε μία από αυτές, ενώ 
Δ.Κ.Α. μόνο για τη μία ιδιοκτησία, την οποία επιλέγει ο 
ίδιος με Υπεύθυνη Δήλωσή του. Γ ια τις πέραν της μίας 
ιδιοκτησίες το σύνολο της Σ.Σ. χορηγείται εξ ολοκλήρου 
υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από ΠιστωτικόΊδρυμα ή ο ίδιος δεν επιθυμεί τη 


λήψη του δύναται να λάβει μόνο τη Δωρεάν Κρατική 
Αρωγή από την αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα του σεισμού ήταν 
εγκαταλειμμένα κατά την κρίση της Αρμόδιας Υπηρε¬ 
σίας. Εγκαταλειμμένο κτίσμα, είναι το κτίσμα το οποίο 
παρουσιάζει εμφανή στοιχεία εγκατάλειψης όπως απου¬ 
σία σύνδεσης με το δίκτυο της Δ.Ε.Η., κατεστραμμένα 
εξωτερικά κουφώματα και βλάβες στα δομικά στοιχεία 
(στέγη, τοίχους, πατώματα) που εμφανώς προϋπήρχαν του 
σεισμού και οφείλονται σε απόλυτη εγκατάλειψη, απουσία 
μέριμνας και φροντίδας από τους ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από το σεισμό, καθώς και δήλωση στοιχείων 
ακινήτων (Ε1) και (Ε2), στην οποία να περιλαμβάνεται 
το πληγέν ακίνητο, για χρονικό διάστημα πριν από το 
σεισμό. 

β) σε κτίσματα πρόχειρης κατασκευής (π.χ. κτίσματα 
από φύλλα λαμαρίνας, φύλλα μοριοσανίδας, κ,λπ.). 

3.3 Με αποφάσεις του Υπουργού Υ.ΜΕ.ΔΙ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Επικινδύνως Ετοιμόρροπα (Ε.Ε.). 

β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδετι¬ 
κό υλικό αργιλώδες) τα οποία δεν έχουν χαρακτηρισθεί 
Ε.Ε. αλλά οι ζημιές που προκλήθηκαν από το σεισμό 
δεν επιδέχονται, σύμφωνα με την κρίση της Αρμόδιας 
Υπηρεσίας, ουσιαστική αποκατάσταση, δηλαδή επισκευή 
που να εξασφαλίζει την αναγκαία αντισεισμική αντοχή 
τους. 

γ) Υπέρμετρης δαπάνης επισκευής (ασύμφορα). 

δ) Κτίρια που υπέστησαν ολοσχερή κατάρρευση από 
το σεισμό ή κατεδαφίστηκαν αμέσως μετά από αυτόν 
με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Πρωτόκολλα Αυτοψίας Επικίνδυνων 
Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παραγρ. 2 της παρούσας) αίτηση στην Αρμόδια 
Υπηρεσία για το συγκεκριμένο κτίσμα. 

μ. Υπάρχουν παραστατικά στοιχεία διαπίστωσης της 
ύπαρξης του κτίσματος (π.χ. φωτογραφίες, αεροφωτο¬ 
γραφίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Δ.Ε.Η.). 

ιϋ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά το σεισμό ή προσκομί¬ 
ζεται Βεβαίωση ότι το κτίριο κατέρρευσε από το σεισμό. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 

ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Για ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 600 ανά τ.μ. και με 
ανώτατο όριο επιφάνειας τα 120 τ.μ., ανά χωριστή ιδι¬ 
οκτησία. 

β) Για βοηθητικούς χώρους κατοικίας (π.χ. χώροι υγι¬ 
εινής, μαγειρεία, αποθήκες τροφίμων κ.λπ.) που βρίσκο¬ 
νται στο ίδιο οικόπεδο, εκτός του περιγράμματος του 
κυρίως κτίσματος και συμπληρώνουν τη λειτουργικό¬ 
τητα της κατοικίας, το ποσό της Σ.Σ. που χορηγείται, 
καθορίζεται σε € 600 ανά τ.μ.. Το σύνολο της επιφά¬ 
νειας (επιφάνεια κατοικίας και βοηθητικών χώρων) για 
το οποίο χορηγείται Σ.Σ. δεν μπορεί να υπερβαίνει τα 
120 τ.μ. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ. 

Για κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Για ανακατασκευή κτιρίων: 

α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 300 ανά τ.μ. εκτός από τις 
κτηνοτροφικές μονάδες, ή αγροτικές αποθήκες που το 
ποσό καθορίζεται σε € 150 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 300 ανά τ.μ. 

Στις παραπάνω περιπτώσεις α) και β) η επιφάνεια των 
κτιρίων θα διαιρείται σε τμήματα των 150 τ.μ. και θα 
χορηγείται Σ.Σ. μόνο για τα 120 τ.μ. του κάθε τμήμα¬ 
τος χωριστά. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του 
και μέχρι 120 τ.μ. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 60% από Α.Δ. και κατά 40% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Γ ια υπόγειους χώρους, όπως αυτοί ορίζονται από 
το Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα¬ 
σκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 50% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

4.7 Για αποθήκες οποιοσδήποτε χρήσης καθώς και 
στάβλους, αγροτικά κτίσματα, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο, 
αγροικίες εποχιακής χρήσης καθώς και για βοηθητικούς 
χώρους της παρ. 4.3β που βρίσκονται σε άλλο οικόπεδο 
από το κυρίως κτίσμα, η Σ.Σ. που χορηγείται καθορίζε¬ 


ται σε € 150 ανά τ.μ. και με ανώτατο όριο επιφάνειας 
τα 120 τ.μ. 

4.8 Για Ιερούς Ναούς, η Σ.Σ. που χορηγείται καθορίζε¬ 
ται σε € 500 ανά τ.μ. επί του συνόλου της επιφάνειας 
του πληγέντος κτίσματος. Ειδικώς για την ανακατα¬ 
σκευή κωδωνοστασίων και μόνο, χορηγείται € 100 ανά 
κυβικό μέτρο. 

4.9 Γ ια κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας ανακατασκευής και με τους 
περιορισμούς που προσδιορίζονται ανάλογα με την κα¬ 
τηγορία χρήσης. 

4.10 Για διατηρητέα κτίρια, που έχει χαρακτηριστεί 
διατηρητέα μόνο η όψη (όπως αναφέρεται στο Φ.Ε.Κ. 
δημοσίευσης της Απόφασης Χαρακτηρισμού) και κρί- 
νονται κατεδαφιστέα, χορηγείται Σ.Σ. ανακατασκευής 
της όψης με χρήση του τιμολογίου επισκευής της Υπη¬ 
ρεσίας για διατηρητέα κτίρια και ανακατασκευής του 
υπολοίπου κτιρίου με τις τιμές που ισχύουν για την 
αντίστοιχη κατηγορία κτιρίου, όπως αναφέρονται στις 
σχετικές παραγράφους. Γ ια να ισχύσουν τα παραπάνω 
θα πρέπει τα κτίρια να ήταν ήδη χαρακτηρισμένα δια¬ 
τηρητέα από το Υ.ΠΕ.Κ.Α. ή το πρώην Υ.ΠΕ.ΧΩ.Δ.Ε. ή από 
το Υπουργείο Πολιτισμού, (ημερομηνία Φ.Ε.Κ. δημοσίευ¬ 
σης της Απόφασης Χαρακτηρισμού) ή να είχε αρχίσει 
η διαδικασία χαρακτηρισμού τους πριν την ημέρα του 
σεισμού. Απαραίτητη προϋπόθεση το κτίριο να χρησι¬ 
μοποιείται και οι ζημιές να προέρχονται από το σεισμό 
και όχι από εγκατάλειψη. 

• Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίσμα εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατεδα- 
φιστέου κτίσματος με βάση του οποίου υπολογίστηκε 
η Σ.Σ. Στην περίπτωση που το ανακατασκευαζόμενο 
κτίσμα έχει εμβαδόν μικρότερο του 75% του εμβαδού 
του κατεδαφιστέου κτίσματος, η Σ.Σ. θα υπολογίζεται 
αναλογικά. 

5. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας που βρίσκεται το πληγέν κτίσμα, 
να είναι νομίμως υφιστάμενο και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων και εγγονών. 

Το κτίσμα που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτίσματος, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτίσματος που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 

να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

6. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Ή 
ΑΥΤΟΣΤΕΓΑΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(40% Δ.Κ.Α. και 60% Α.Δ.) και χορηγείται μετά την έκ¬ 
δοση της Αδειας Δόμησης και την'Εγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χο¬ 
ρηγείται με την περαίωση του νέου κτίσματος η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

• Στις περιπτώσεις που ο δικαιούχος δεν επιθυμεί τη 
λήψη δανείου θα χορηγείται μόνο η Δ.Κ.Α. όπως στην 
παράγραφο 6α. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και χορηγείται 
μετά την έκδοση της Αδειας Δόμησης και την'Εγκριση 
χορήγησης Στεγαστικής Συνδρομής για την ανακατα¬ 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίσμα υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

• Σε όλες τις περιπτώσεις ανακατασκευής ή αυτοστέ¬ 
γασης απαιτείται η κατεδάφιση του πληγέντος κτίσμα¬ 
τος με μέριμνα του ιδιοκτήτη, σύμφωνα με την Απόφαση 
καθορισμού προθεσμιών και διαδικασιών χορήγησης Σ.Σ. 
του Υπουργού Υ.ΜΕ.ΔΙ.. 

7. ΕΠΙΣΚΕΥΕΣ ΚΤΙΡΙΩΝ 

7.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών 
χώρων η Σ.Σ επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσεως 
της Κοινής Υπουργικής Απόφασης Οριοθέτησης της 
πληγείσας περιοχής από το σεισμό. Μετά την πάροδο 
των 45 ημερών το δικαίωμα υποβολής αίτησης για χο¬ 
ρήγηση Σ.Σ. μπορεί να ασκηθεί και από τον ενοικιαστή 


για λογαριασμό του αμελούντος ιδιοκτήτη. Σε κάθε πε¬ 
ρίπτωση, η υποχρέωση για την καταβολή των δόσεων 
του δανείου βαρύνει τον ιδιοκτήτη. 

7.2 Για την επισκευή όλων των κτισμάτων, η Σ.Σ. υπο¬ 
λογίζεται ανάλογα με τις ζημιές που παρουσιάζει το κτί¬ 
ριο και σύμφωνα με το εγκεκριμένο Τιμολόγιο Επισκευ¬ 
ών της Υπηρεσίας (η με αρ. πρωτ. οικ. 6772/Β9β/19.12.11 
(Φ.Ε.Κ. 3201/Β/30.12.11) Απόφαση Υφυπουργού Υ.ΜΕ.ΔΙ.). 
Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από το σεισμό και όχι 
από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 
ντα στοιχεία, καθορίζεται σε € 350 ανά τ.μ. και μέχρι 
συνολικού εμβαδού 120 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 150 ανά τ.μ. και μέχρι συνολικού εμ¬ 
βαδού 120 τ.μ. ανά ανεξάρτητη ιδιοκτησία. 

• Στις περιπτώσεις κτιρίων με χρήση εκτός κατοικίας 
και επιφάνεια μεγαλύτερη των 150 τ.μ, η συνολική επι¬ 
φάνεια θα διαιρείται σε τμήματα των 150 τ.μ. και κάθε 
επιφάνεια των 150 τ.μ. θεωρείται ανεξάρτητη ιδιοκτη¬ 
σία. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 
για τα υπόλοιπα τετραγωνικά χορηγείται Α.Δ.. Η Δ.Κ.Α. 
θα αποτελεί το 40% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ. 

7.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτίσματος, για ανακα¬ 
τασκευή ή αυτοστέγαση, με τους περιορισμούς που 
τίθενται στα προηγούμενα, εφόσον κατεδαφίσουν το 
κτίριο με δικές τους δαπάνες. 

8. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΣΜΑ- 
ΤΩΝ 

α) Το ποσό της Σ.Σ. (40% Δ.Κ.Α. και 60% Α.Δ.) για 
επισκευή, χορηγείται σε δύο ισόποσες δόσεις, η πρώ¬ 
τη θα καταβάλλεται με την έκδοση Άδειας Επισκευής 
και η δεύτερη με την ολοκλήρωση των εργασιών που 
καλύπτουν το 80% του εγκεκριμένου ποσού της Σ.Σ., 
εκτός από τις περιπτώσεις που το εγκεκριμένο ποσό 
είναι μέχρι € 5.000, οπότε θα χορηγείται εφάπαξ. 

• Στις περιπτώσεις που ο δικαιούχος δεν επιθυμεί 
τη λήψη δανείου θα χορηγείται μόνο η Δ.Κ.Α. σε δύο 
ισόποσες δόσεις σύμφωνα με τα προαναφερόμενα. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΙδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 70% της Δ.Κ.Α. και χορηγείται 
με την έκδοση Άδειας Επισκευής και η δεύτερη δόση 
είναι το 30% της Δ.Κ.Α. και χορηγείται με την ολο¬ 
κλήρωση των εργασιών που καλύπτουν το 80% του 
εγκεκριμένου ποσού της Σ.Σ. 

9. ΚΤΙΡΙΑ ΠΛΗΓΕΝΤΑ ΑΠΟ ΠΡΟΓΕΝΕΣΤΕΡΟΥΣ ΣΕΙΣ¬ 
ΜΟΥΣ 

α) Οι ιδιοκτήτες κτισμάτων που είχαν κριθεί επικινδύ¬ 
νους ετοιμόρροπα ή ως κτίσματα δομημένα από ευτελή 

υλικά ή ως ασύμφορα επισκευής, λόγω προγενέστερων 
σεισμών, τα οποία δεν έχουν κατεδαφιστεί και έχουν 
υποστεί ζημιές από το σεισμό στις 9 Αυγούστου 2013, 
δε δικαιούνται Σ.Σ. για την αποκατάστασή τους λόγω 
του σεισμού αυτού. 

β) Οι ιδιοκτήτες κτισμάτων που είχαν κριθεί επισκευ- 
άσιμα λόγω προγενέστερων σεισμών και έχουν υποστεί 
ζημιές από το σεισμό στις 9 Αυγούστου 2013, δικαιού¬ 
νται Σ.Σ. για την αποκατάστασή τους σύμφωνα με τις 
διατάξεις που ισχύουν για το σεισμό αυτό. 

Το ποσό της Σ.Σ. που θα χορηγηθεί λόγω του σεισμού 
στις 9 Αυγούστου 2013 θα είναι μειωμένο κατά το ποσό 
της Σ.Σ. που χορηγήθηκε λόγω προγενέστερου σεισμού. 

Η Σ.Σ. λόγω του σεισμού στις 9 Αυγούστου 2013 θα 
εγκρίνεται μετά την έκδοση πράξης από την αρμόδια 
Υπηρεσία σύμφωνα με την οποία θα περιορίζεται το 
ποσό της Σ.Σ. που είχε εγκριθεί λόγω προγενέστερου 
σεισμού, στο ποσό της Σ.Σ. που έχει εκταμιευθεί. 

Η Σ.Σ. θα χορηγείται σύμφωνα με το χαρακτηρισμό 
των κτιρίων από το σεισμό στις 9 Αυγούστου 2013. 

10. ΝΕΟΙ ΚΤΗΤΟΡΕΣ 

10.1 Είναι δυνατή η χορήγηση Σ.Σ. για την ανακατα- 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με διαδοχική γονική παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 
είτε από τον αρχικό ιδιοκτήτη της κατοικίας, είτε από 
το νέο κτήτορα. 

10.2 Ειδικότερα για κτίρια επαγγελματικής χρήσης 
είναι δυνατή η χορήγηση Σ.Σ. και σε νέους κτήτορες 
των κτιρίων που απέκτησαν την ψιλή ή πλήρη κυριότη¬ 
τα του βλαβέντος ακινήτου, με αγορά από τον αρχικό 
ιδιοκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την Απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.ΔΙ.. 

11. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.ΔΙ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ’ όσον τα κτίσματα που ανακατασκευά¬ 
ζονται (στο ίδιο οικόπεδο με το αρχικό κτίσμα) ή επι¬ 
σκευάζονται, ευρίσκονται σε δυσπρόσιτες περιοχές, εξ’ 
αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

12. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

13. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 


ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προ- 
σαύξηση για προμήθεια κτλ, επιδοτούμενο κατά 100% 
από το λογαριασμό του Ν. 128/75 (Φ.Ε.Κ. 178/Α728.08.75). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

14. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από το σεισμό και στις περιπτώσεις 
που υπάρχει αδυναμία προσφοράς ακινήτου για εγ¬ 
γραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

15. ΚΥΡΩΣΕΙΣ 

15.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακρι¬ 
βών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπο- 
νται στην παρούσα Απόφαση και γενικά στις διατάξεις 
που αφορούν στην αποκατάσταση των σεισμόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

15.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρού¬ 
σα Απόφαση και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 

επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

16. ΚΑΛΥΨΗ ΔΑΠΑΝΗΣ 

Από τις διατάξεις της Απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συνο¬ 
λικού ύψους € 105.000 που θα καλυφθούν από το Πρό¬ 
γραμμα Δημοσίων Επενδύσεων της ΣΑΕ 069. 

Το Υπουργείο Ανάπτυξης και Ανταγωνιστικότητας θα 
εντάξει νέο ενάριθμο έργο στη ΣΑΕ 069 για την κάλυψη 
των προαναφερόμενων δαπανών. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/75 (Φ.Ε.Κ. 
178/Α728.08.75), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 


επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητας του. Το ύψος της δαπά¬ 
νης αυτής είναι της τάξης των € 75.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2014 

